               IL-KUMMISSJONI EWROPEA
            Brussell, 7.6.2017
            COM(2017) 294 final
            2017/0125(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jistabbilixxi Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-UE
            {SWD(2017) 228 final}

               MEMORANDUM TA’ SPJEGAZZJONI

               1.IL-KUNTEST TAL-PROPOSTA

               •Ir-raġunijiet għall-proposta u l-għanijiet tagħha

                  Il-politika Ewropea tad-difiża ġiet identifikata bħala prijorità politika ewlenija fil-linji gwida politiċi tal-President Juncker ta’ Lulju 2014. Dan għandu jitqies ukoll b’rabta mal-fatt li wara deċenji ta’ paċi u stabbiltà, l-Unjoni qed tħabbat wiċċha ma’ aktar instabbiltà u theddidiet emerġenti ġodda għas-sigurtà. Dan l-ambjent tas-sigurtà, li kulma jmur qed jinbidel, wera biċ-ċar li l-aspettattivi taċ-ċittadini tal-UE u tas-sħab tagħna jistgħu jintlaħqu biss bi sforzi konġunti għal investiment fl-iżvilupp tas-sigurtà u l-koperazzjoni fil-livelli kollha. Biex l-Ewropa tikseb aktar responsabilità għad-difiża tagħha, hu kruċjali li titjieb il-kompetittività u tiżdied l-innovazzjoni madwar l-industrija tad-difiża tal-Unjoni.

                  Il-proposta għal “Programm Ewropew għall-Iżvilupp fl-Industrija tad-Difiża” (minn hawn ’il quddiem “il-Programm”) qed issir bil-għan li titjieb il-kompetittività u tiżdied l-innovazzjoni tal-industrija tad-difiża tal-Unjoni, inkluż fil-qasam taċ-ċiberdifiża. Dan jista’ jsir l-iżjed billi jitrawwem sfruttament aħjar tar-riżultati tar-riċerka dwar id-difiża, billi titħeġġeġ il-kollaborazzjoni fost impriżi fl-iżvilupp ta’ prodotti u teknoloġiji tad-difiża u billi jissaħħu l-isforzi tal-Istati Membri biex jikkooperaw ħalli dawn jiżguraw li l-bażi industrijali u teknoloġika tad-difiża Ewropea tista’ tilħaq bis-sħiħ il-ħtiġijiet tas-sigurtà tal-Ewropa ta’ żmienna u tal-ġejjieni. Fl-aħħar mill-aħħar dan jgħin biex tiżdied l-awtonomija strateġika tal-Unjoni u tissaħħaħ il-kapaċità tagħha biex taġixxi mas-sħab.

               •Il-konsistenza mad-dispożizzjonijiet ta’ politika eżistenti fil-qasam ta’ politika

                  F’Novembru 2016, il-Kummissjoni adottat il-Pjan ta’ Azzjoni Ewropew għad-Difiża (EDAP) li jistabbilixxi miżuri biex tiżdied il-koperazzjoni Ewropea fil-qasam tad-difiża u biex titwieżen il-kompetittività tal-industrija tad-difiża Ewropea. Il-Pjan ta’ Azzjoni Ewropew għad-Difiża għandu l-għan li l-bażi teknoloġika u industrijali tad-difiża Ewropea tkun tissodisfa għalkollox il-ħtiġijiet tas-sigurtà u tad-difiża tal-Ewropa ta’ żmienna u tal-ġejjieni. Il-Kunsill Ewropew laqa’ din l-inizjattiva u l-Kummissjoni ntalbet biex matul l-ewwel nofs tal-2017 tressaq il-proposti tagħha.

                  Proposta ewlenija tal-Pjan ta’ Azzjoni Ewropew għad-Difiża hi t-twaqqif ta’ Fond Ewropew għad-Difiża (minn hawn ’il quddiem “il-Fond”) biex jappoġġa l-investiment fir-riċerka konġunta u l-iżvilupp konġunt tat-tagħmir u tat-teknoloġiji tad-difiża. Il-Fond jikkonsisti f’żewġ elementi distinti daqskemm komplementari li għandhom ikopru ċ-ċiklu kollu tal-iżvilupp industrijali tad-difiża, mir-riċerka sat-tqegħid tal-prodotti fis-suq, jiġifieri l-element tar-riċerka u l-element tal-kapaċità.

                  Bl-element tar-riċerka, il-Kummissjoni qed tistabbilixxi mekkaniżmi biex il-finanzjament tal-Unjoni jingħata lil riċerka konġunta dwar id-difiża, l-aktar bl-Azzjoni Preparatorja li tnediet dan l-aħħar.

                  Il-proposta għall-Programm se tiġi kkumplimenta bl-inizjattivi li jiffinanzjaw ir-riċerka kollaborattiva dwar id-difiża u se tiżgura li r-riżultati tar-riċerka dwar id-difiża jiġu żviluppati aktar ħalli jikkontribwixxu għall-kapaċità innovattiva tal-industrija Ewropea tad-difiża u għall-kompetittività tagħha.

               •Il-konsistenza ma’ politiki oħra tal-Unjoni

                  Il-Pjan ta’ Azzjoni Ewropew għad-Difiża, u għalhekk il-Programm, jikkumplimenta għalkollox l-inizjattivi meħuda fil-livell tal-Unjoni fil-kuntest tal-Politika Estera u ta’ Sigurtà Komuni. B’mod partikolari, dan hu konsistenti mal-Istrateġija Globali tal-2016 “Pjan ta’ Implimentazzjoni dwar is-Sigurtà u d-Difiża”, li tipprovdi l-bażi għall-ambizzjoni l-ġdida fil-livell tal-Unjoni li japprova l-Kunsill Ewropew
                     1
                   flimkien mal-azzjonijiet tagħha li jwettquha fil-prattika. Il-Programm hu marbut ukoll mad-“Dikjarazzjoni Konġunta UE-NATO” ta’ Lulju 2016, li ffirmaw il-President tal-Kunsill Ewropew, il-President tal-Kummissjoni u s-Segretarju Ġenerali tan-NATO. Il-Kummissjoni se tiżgura li politiki tas-sigurtà oħrajn, fosthom l-istrageġija taċ-ċibersigurtà, ikunu konsistenti mal-Programm.

                  Il-Programm propost jinkoraġġixxi l-kollaborazzjoni bejn l-impriżi fl-iżvilupp ta’ prodotti u teknoloġiji, u jqis il-prijoritajiet tal-kapaċitajiet miftiehma b’mod komuni mill-Istati Membri tal-Unjoni permezz tal-Pjan tal-Unjoni għall-Iżvilupp tal-Kapaċitajiet. B’hekk, fl-aħħar mill-aħħar, dan isaħħaħ l-interessi tas-sigurtà u tad-difiża tal-Unjoni.

                  Il-Programm propost jikkunsidra wkoll li l-azzjonijiet jistgħu jsiru fil-kuntest tal-Koperazzjoni Strutturata Permanenti. Il-Programm se jippermetti rati ogħla ta’ kofinanzjament għal dawn l-azzjonijiet, u għalhekk, fl-aħħar mill-aħħar, se jinċentiva l-parteċipazzjoni f’dan il-qafas Ewropew aktar avvanzat għall-koperazzjoni fid-difiża.

               2.IL-BAŻI ĠURIDIKA, IS-SUSSIDJARJETÀ U L-PROPORZJONALITÀ

               •Il-bażi ġuridika

                  L-abbozz tar-Regolament jipproponi miżuri li jirrigwardaw l-industrija tad-difiża tal-Unjoni. L-Artikolu 173 tat-Trattat dwar il-Funzjonament tal-Unjoni Ewropea hu l-bażi ġuridika ta’ din il-proposta. Dan hu konformi mal-għan tal-abbozz ta’ Regolament, jiġifieri li tissaħħaħ il-kompetittività tal-Industrija tad-Difiża tal-Unjoni billi jitrawwem sfruttament aħjar tal-potenzjal industrijali tal-innovazzjoni u tal-iżvilupp teknoloġiku permezz ta’ koperazzjoni bejn l-impriżi fl-Istati Membri.

               •Is-sussidjarjetà

                  Li jitrawwem sfruttament aħjar tar-riżultati tar-riċerka dwar id-difiża, l-innovazzjoni u l-iżvilupp teknoloġiku, billi ssir koperazzjoni bejn l-impriżi stabbiliti fi Stati Membri differenti, hu azzjoni kkarratterizzata b’mod inerenti min-natura transnazzjonali tagħha. Din l-azzjoni tolqot aktar minn Stat Membru wieħed fl-istess ħin u f’dan is-sens, ma tistax tiġi trattata kollha kemm hi b’mod sodisfaċenti mill-Istati Membri individwali.

                  Fil-fatt, l-isfidi li l-industrija tad-difiża tal-Unjoni qed taffaċċja llum juru biċ-ċar il-ħtieġa għal azzjonijiet ikkoordinati. Is-settur Ewropew tad-difiża qed iġarrab livell baxx ta’ investiment u hu kkaratterizzat minn frammentazzjoni tul il-fruntieri nazzjonali li twassal għal duplikazzjonijiet persistenti. Barra minn hekk, ħarsa lejn l-industriji tad-difiża tal-Unjoni toħroġ fid-dieher nuqqasijiet li kulma jmur qed jiżdiedu, teknoloġiji li qed jeqdiemu, u nuqqas ta’ programmi ġodda, l-aktar il-programmi kollaborattivi.

                  Il-koperazzjoni transfruntiera tista’ tgħin biex jingħarfu l-effetti ta’ skala billi jonqsu d-duplikazzjonijiet u jkun jista’ jsir l-iżvilupp tal-prodotti u t-teknoloġiji meħtieġa. Madankollu, din għadha limitata wisq u l-prevalenza ta’ politiki nazzjonali mhux koordinati tal-Istati Membri f’dan il-qasam
                     2
                   jolqtu ħażin il-kompetittività u l-kapaċità tal-innovazzjoni tal-industrija tad-difiża tal-Unjoni.

                  Azzjoni fil-livell tal-Unjoni se tagħti valur miżjud għax tħeġġeġ aktar il-koperazzjoni tad-difiża industrijali b’inċentivi pożittivi u għax tagħti importanza lill-proġetti fil-fażi tal-iżvilupp li ma jistgħux jitwettqu b’suċċess fil-livell purament nazzjonali minħabba l-ispejjeż u r-riskji assoċjati.

               •Il-proporzjonalità

                  Il-proposta tikkonforma mal-prinċipju tal-proporzjonalità minħabba din ir-raġuni:

                  Il-proporzjonalità tal-intervent tal-Unjoni hi żgurata b’enfasi fuq il-qasam bl-akbar impatt fuq il-kompetittività tas-settur, jiġifieri dan l-intervent jipprovdi għajnuna finanzjarja lill-azzjonijiet fil-fażi tal-iżvilupp. Fid-dawl tal-fatt li l-fażi tal-iżvilupp jidher li hi waħda mill-aktar fażijiet riskjużi u allura wieħed mill-aktar ostakli importanti fil-katina tal-avvanzi teknoloġiċi fi proġett, l-Unjoni se tikkontribwixxi parzjalment għall-ispejjeż tal-iżvilupp tal-prodotti u t-teknoloġiji tad-difiża ħalli jkunu jistgħu jsiru proġetti tal-iżvilupp koperattivi.

                  Barra minn hekk, huma biss l-azzjonijiet li jikkonċernaw l-impriżi stabbiliti fi Stati Membri differenti li jirrappreżentaw każijiet eliġibbli għall-għajnuna finanzjarja, għax dawn għandhom valur ċar meta jrawmu l-koperazzjoni bejn il-fruntieri nazzjonali.

                  Fl-istess ħin, l-intervent tal-Unjoni ma jipperikolax jew ma jippreġudikax b’xi mod l-appoġġ tal-azzjonijiet imwettqa fil-livell nazzjonali. Dan jipprovdi biss inċentivi addizzjonali biex tingħeleb l-aktar fażi diffiċli ta’ wħud minn dawn l-azzjonijiet billi joffri l-appoġġ tal-Unjoni fejn hi l-aktar meħtieġa.

               •L-għażla tal-istrument

                  Il-Kummissjoni tipproponi Regolament biex jiġi stabbilit il-Programm. Dan huwa l-aktar strument legali xieraq għax hu biss Regolament, b’dispożizzjonijiet legali applikabbli direttament, li jista’ jipprovdi l-grad neċessarju ta’ uniformità meħtieġa biex jitwaqqaf u jitħaddem programm ta’ finanzjament tal-Unjoni bil-għan li jappoġġa settur industrijali madwar l-Ewropa.

               3.IR-RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •L-evalwazzjonijiet ex post/kontrolli tal-idoneità tal-leġiżlazzjoni eżistenti

                  Qabel din il-leġiżlazzjoni ma kienet teżisti l-ebda leġiżlazzjoni li tkopri jew li għandha x’taqsam ma’ din l-azzjoni speċifika għax sal-lum ma ttieħdet l-ebda inizjattiva leġiżlattiva tal-Unjoni bil-għan li żżid il-kompetittività tal-industrija tad-difiża li timmira speċifikament il-fażi tal-iżvilupp ta’ azzjoni għas-settur tad-difiża. Għalhekk għal din l-inizjattiva leġiżlattiva ma saru l-ebda valutazzjoni ex post jew kontroll tal-idoneità tal-leġiżlazzjoni eżistenti.

               •Il-konsultazzjonijiet mal-partijiet ikkonċernati

                  L-Istati Membri ġew ikkonsultati waqt it-tħejjija tal-proposta b’laqgħat regolari. Ġew ikkonsultati wkoll għadd ta’ partijiet ikkonċernati oħra, u ġew infurmati kif xieraq li l-Kummissjoni beħsiebha tħejji din il-proposta leġiżlattiva.

               •Il-ġbir u l-użu tal-kompetenzi

                  Il-Kummissjoni Ewropea kkummissjonat studju preparatorju dwar il-baġit possibbli għall-Programm. L-istudju jelabora dwar l-ostakli eżistenti biex jinbnew koperazzjonijiet fil-programmi tal-iżvilupp u jirrifletti dwar l-elementi li għandhom jitqiesu biex jinkiseb l-aqwa intervent tal-Unjoni.

               •Il-valutazzjoni tal-impatt

                  Il-proposta hi mnebbħa minn Dokument ta’ Ħidma tal-Persunal li joffri l-elementi meħtieġa biex jingħarbel ix-xkiel li jdgħajjef il-kompetittività tas-settur u ssir valutazzjoni tal-impatt antiċipat tal-proposta. Minħabba l-urġenza tal-proposta, fid-dawl li l-Kunsill Ewropew tal-15 ta’ Diċembru 2016 jistieden lill-Kummissjoni biex “tippreżenta proposti fl-ewwel semestru tal-2017 għall-istabbiliment ta’ Fond Ewropew għad-Difiża inkluż opportunità ta’ żvilupp konġunt ta’ kapaċitajiet komunement miftiehma mill-Istati Membri”
                     3
                  , din il-proposta tal-Kummissjoni qed issir mingħajr valutazzjoni tal-impatt.

               •L-idoneità u s-simplifikazzjoni regolatorja

                  Din il-proposta mhix parti mill-programm REFIT u mhix mistennija żżid il-piż amministrattiv.

               •Id-drittijiet fundamentali

                  Il-proposta hi konformi mal-protezzjoni tad-drittijiet fundamentali.

               4.L-IMPLIKAZZJONIJIET BAĠITARJI

                  L-impatt tal-proposta fuq il-baġit tal-Unjoni hu ppreżentat fid-dikjarazzjoni finanzjarja mehmuża mal-proposta u se jiġi ssodisfat bir-riżorsi disponibbli.

               5.ELEMENTI OĦRA

               •Il-pjanijiet tal-implimentazzjoni u l-arranġamenti tal-monitoraġġ, tal-evalwazzjoni u tar-rappurtar

               Il-Kummissjoni għandha tissorvelja l-azzjonijiet tagħha b’mod regolari, tanalizza l-progress li qed isir biex jinkisbu r-riżultati mistennija, u teżamina s-sinerġiji ma’ programmi kumplimentari oħra tal-Unjoni jew ma’ programmi nazzjonali kofinanzjati mill-Unjoni. Minbarra dan, hu previst li l-Kummissjoni tista’ tikkummissjona evalwazzjonijiet esterni indipendenti biex jevalwaw l-impatt u l-effikaċja tal-azzjonijiet tagħha b’dan il-Programm, meta xieraq. Il-Kummissjoni għandha tfassal rapport tal-evalwazzjoni għall-Programm u tgħaddih lill-Parlament Ewropew u lill-Kunsill. B’mod partikolari, dan ir-rapport għandu jivvaluta l-progress li jkun qed isir biex jintlaħqu l-għanijiet stabbiliti f’din il-proposta u se janalizza l-parteċipazzjoni transfruntiera tal-SMEs fil-proġetti tal-Programm u l-parteċipazzjoni tal-SMEs fil-katina tal-valur globali.

               Id-Dokument ta’ Ħidma tal-Persunal mehmuż jipproponi aktar attivitajiet wiesgħa tal-monitoraġġ u tal-evalwazzjoni bbażati fuq id-dejta li diġà nġabret u ġiet ippubblikata minn diversi organizzazzjonijiet attivi fis-settur Ewropew tad-difiża.

               •Spjegazzjoni dettaljata tad-dispożizzjonijiet speċifiċi tal-proposta

               Il-Programm se jiġi stabbilit abbażi tad-dispożizzjonijiet tal-Artikolu 173 tat-TFUE, u l-għan ġenerali tiegħu se jkun li jikkontribwixxi għall-kompetittività u għall-kapaċità innovattiva tal-politika tad-difiża tal-Unjoni b’azzjonijiet ta’ appoġġ waqt il-fażi tal-iżvilupp tagħhom. Il-benefiċjarji se jkunu impriżi stabbiliti fl-Unjoni Ewropea. Il-Programm jenħtieġ ikun stabbilit biex ikopri l-perjodu mill-1 ta’ Jannar 2019 sal-31 ta’ Diċembru 2020.

               L-istrateġiji tal-intervent propost se jitwettqu b’għajnuna finanzjarja. Il-finanzjament mogħti bil-Programm se jieħu l-għamla ta’ għotjiet u ta’ strumenti finanzjarji jew permezz tal-akkwist pubbliku. B’mod aktar preċiż, il-Programm se jappoġġa id-disinn, id-definizzjoni ta’ speċifikazzjonijiet tekniċi komuni, il-ħolqien ta’ prototipi, l-ittestjar, l-ikkwalifikar u ċ-ċertifikazzjoni ta’ prodotti tad-difiża, il-komponenti tanġibbli jew intanġibbli, u t-teknoloġiji. L-appoġġ jista’ jingħata wkoll għal studji, evalwazzjonijiet tal-fattibilità u attivitajiet oħra ta’ appoġġ. L-appoġġ se ikun immirat lejn azzjonijiet fil-fażi tal-iżvilupp li jkopru kemm prodotti u teknoloġiji ġodda u t-titjib tal-prodotti u tat-teknoloġiji eżistenti.

               L-azzjoni għandha ssir b’koperazzjoni bejn mill-inqas tliet (3) impriżi stabbiliti f’mill-inqas żewġ (2) Stati Membri.

               Ir-rata tal-finanzjament propost se tkun limitata għal 20% tal-ispiża totali tal-azzjoni. L-ispejjeż li jifdal, l-Istati Membri jeħtieġ jikkontribwixxu għalihom bil-kontribuzzjonijiet nazzjonali. Il-baġit tal-Unjoni se jintuża biex jappoġġa l-kompetittività tas-settur billi jingranaġġa l-ammont meħtieġ ta’ kontribuzzjonijiet tal-Istati Membri biex tibda l-koperazzjoni u se jaġixxi bħala faċilitatur għall-kooperazzjoni u jiftaħ beraħ l-opportunità għal programmi tal-iżvilupp kollaborattivi. Il-benefiċjarji li jiżviluppaw azzjoni fil-kuntest ta’ Koperazzjoni Strutturata Permanenti se jkunu eliġibbli għal finanzjament akbar. Il-proġetti sostnuti għandhom jikkontribwixxu għall-prijoritajiet tal-kapaċitajiet miftiehma b’mod komuni mill-Istati Membri tal-Unjoni permezz tal-Pjan tal-Unjoni għall-Iżvilupp tal-Kapaċitajiet, u jqisu l-koperazzjoni reġjonali u internazzjonali kif xieraq. Il-proposti mressqa bil-għan li jinkiseb appoġġ bil-Programm se jiġu evalwati abbażi ta’ kriterji tal-għoti li se jkunu bbażati fuq il-kontribut għall-innovazzjoni u għall-iżvilupp teknoloġiku tal-industriji tad-difiża kif ukoll l-interessi tas-sigurtà u tad-difiża tal-Unjoni billi jissaħħu t-teknoloġiji tad-difiża, li jikkontribwixxu għall-prijoritajiet tal-kapaċità miftiehma b’mod komuni mill-Istati Membri tal-Unjoni, fuq il-vijabbiltà tal-azzjoni, u fuq il-ħila tal-benefiċjarji biex juri li l-Istati Membri impenjaw ruħhom biex flimkien jipproduċu u jakkwistaw il-prodott finali jew it-teknoloġija b’mod koordinat, inkluż l-akkwist konġunt meta applikabbli.

               Il-Kummissjoni se tkun responsabbli għall-eżekuzzjoni u għall-istruttura maniġerjali tal-Programm. Madankollu tista’ tafda parti mill-implimentazzjoni lil entità oħra, b’konformità mar-rekwiżiti tar-Regolament Finanzjarju. Barra minn hekk, l-azzjonijiet li jippermettu l-parteċipazzjoni transfruntiera tal-SMEs għandhom jibbenefikaw minn proporzjon tal-baġit totali.

               Il-baġit propost tal-Programm hu EUR 500 miljun.

               2017/0125 (COD)

               Proposta għal

               REGOLAMENT TAL-PARLAMENT EWROPEW U TAL-KUNSILL

               li jistabbilixxi Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-UE

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 173 tiegħu,

               Wara li kkunsidraw il-proposta tal-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Wara li kkunsidraw l-opinjoni tal-Kumitat Ekonomiku u Soċjali Ewropew
                  4
               ,

               Wara li kkunsidraw l-opinjoni tal-Kumitat tar-Reġjuni
                  5
               ,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Fil-Pjan ta’ Azzjoni Ewropew għad-Difiża adottat fit-30 ta’ Novembru 2016, il-Kummissjoni impenjat ruħha li tikkumplimenta, tingranaġġa u tikkonsolida l-isforzi kollaborattivi tal-Istati Membri biex jiżviluppaw kapaċitajiet tad-difiża li jwieġbu għall-isfidi tas-sigurtà, kif ukoll li trawwem industrija Ewropea tad-difiża li tkun kompetittiva u innovattiva. B’mod partikolari, dan jipproponi li jitwaqqaf Fond Ewropew għad-Difiża biex jappoġġa l-investiment fir-riċerka konġunta u l-iżvilupp konġunt tat-tagħmir u tat-teknoloġiji tad-difiża. Il-Fond se jwieżen il-koperazzjoni matul iċ-ċiklu kollu tal-iżvilupp tal-prodotti u tat-teknoloġija tad-difiża.

               (2)Sabiex jingħata kontribut ħalli jitjiebu l-kompetittività u l-kapaċità tal-innovazzjoni tal-industrija tad-difiża tal-Unjoni, għandu jinħoloq Programm Ewropew għall-Iżvilupp fl-Industrija tad-Difiża (minn hawn ’il quddiem imsejjaħ “il-Programm”). Il-Programm għandu l-għan li jtejjeb il-kompetittività tal-industrija tad-difiża tal-Unjoni, fosthom iċ-ċiberdifiża, billi jappoġġa l-koperazzjoni bejn l-impriżi waqt il-fażi tal-iżvilupp tal-prodotti u t-teknoloġiji tad-difiża. Il-fażi tal-iżvilupp, li tiġi wara l-fażi tar-riċerka u t-teknoloġija, tinvolvi riskji u spejjeż ġmielhom, u dawn ifixklu milli jsir aktar sfruttament tar-riżultati tar-riċerka u jolqtu ħażin il-kompetittività tal-industrija tad-difiża tal-Unjoni. Il-Programm jappoġġa l-fażi tal-iżvilupp u għalhekk jikkontribwixxi għal sfruttament aħjar tar-riżultati tar-riċerka dwar id-difiża u jgħin biex jixxejjen id-distakk bejn ir-riċerka u l-produzzjoni u biex titħeġġeġ kull forma ta’ innovazzjoni. Il-Programm għandu jikkumplimenta l-attivitajiet imwettqa skont l-Artikolu 182 tat-TFUE u ma jkoprix il-produzzjoni tal-prodotti u t-teknoloġiji tad-difiża.

               (3)Biex jisfrutta aħjar l-ekonomiji ta’ skala fl-industrija tad-difiża, il-Programm għandu jappoġġa l-koperazzjoni bejn l-impriżi waqt il-fażi tal-iżvilupp tal-prodotti u t-teknoloġiji tad-difiża.

               (4)Il-Programm għandu jkopri perjodu ta’ sentejn mill-1 ta’ Jannar 2019 sal-31 ta’ Diċembru 2020 filwaqt li l-ammont għall-implimentazzjoni tal-Programm għandu jiġi ddeterminat għal dan il-perjodu.

               (5)Il-Programm għandu jiġu implimentat b’konformità sħiħa mad-dispożizzjonijiet tar-Regolament (UE, Euratom) Nru 966/2012 tal-Parlament Ewropew u tal-Kunsill
                  6
               . Il-finanzjament jista’ jieħu l-għamla ta’ għotjiet. Meta jkun xieraq jistgħu jintużaw l-istrumenti finanzjarji jew l-akkwist pubbliku.

               (6)Il-Kummissjoni tista’ tafda parti mill-implimentazzjoni tal-programm lil entitajiet imsemmija fl-Artikolu 58(1)(c) tar-Regolament (UE, Euratom) Nru 966/2012. Fid-dawl tal-għarfien espert tagħha, il-Kummissjoni tista’ tafda dan ir-rwol lill-Aġenzija tad-Difiża Ewropea.

               (7)Fid-dawl tal-ispeċifiċitajiet ta’ dan is-settur, fil-prattika, mhu se jitnieda l-ebda proġett kollaborattiv bejn l-impriżi jekk qabelxejn l-Istati Membri ma jkunux ftiehmu li jappoġġaw dawn il-proġetti. Wara li jiġu ddefiniti prijoritajiet komuni tal-kapaċità tad-difiża fil-livell tal-Unjoni, kif ukoll filwaqt li jitqiesu kif xieraq l-inizjattivi kollaborattivi fuq bażi reġjonali, l-Istati Membri għandhom jidentifikaw u jikkonsolidaw il-ħtiġijiet militari u jiddefinixxu l-ispeċifikazzjonijiet tekniċi tal-proġett. Dawn jistgħu jaħtru wkoll meniġer tal-proġett inkarigat biex imexxi l-ħidma relatata mal-iżvilupp ta’ proġett kollaborattiv.

               (8)Jekk xi azzjoni appoġġata mill-Programm titmexxa minn meniġer tal-proġett maħtur mill-Istati Membri, qabel ma jinħareġ il-pagament lill-benefiċjarju tal-azzjoni eliġibbli, il-Kummissjoni għandha tinforma lill-meniġer tal-proġett biex dan ikun jista’ jiżgura li l-benefiċjarji jirrispettaw l-iskadenzi.

               (9)L-appoġġ finanzjarju tal-UE ma għandux jaffettwa l-esportazzjoni ta’ prodotti, tagħmir jew teknoloġiji, u ma għandux jaffettwa d-diskrezzjoni tal-Istati Membri fir-rigward tal-politika dwar l-esportazzjoni tal-prodotti relatati mad-difiża. L-appoġġ finanzjarju tal-Unjoni ma għandux jaffettwa l-politiki tal-Istati Membri dwar l-esportazzjoni tal-prodotti relatati mad-difiża.

               (10)Il-Programm għandu l-għan li jappoġġa l-kompetittività tal-industrija tad-difiża tal-Unjoni billi jtaffi r-riskju waqt il-fażi tal-iżvilupp għall-proġetti ta’ koperazzjoni, l-azzjonijiet relatati mal-iżvilupp ta’ prodott jew teknoloġija tad-difiża, fosthom id-definizzjoni ta’ speċifikazzjonijiet tekniċi komuni, id-disinn, il-ħolqien ta’ prototipi, l-ittestjar, l-ikkwalifikar, iċ-ċertifikazzjoni u l-istudji dwar il-fattibbiltà u miżuri oħra ta’ sostenn, għandhom ikunu eliġibbli biex jibbenefikaw minnu. Dan se japplika wkoll għat-titjib tal-prodotti u t-teknoloġiji eżistenti tad-difiża.

               (11)Peress li l-Programm hu mmirat b’mod partikolari biex tiżdied il-koperazzjoni bejn impriżi tal-Istati Membri, azzjoni għandha tkun eliġibbli għall-finanzjament mill-Programm biss jekk issir b’koperazzjoni ta’ mill-anqas tliet impriżi bbażati f’mill-inqas żewġ Stati Membri differenti.

               (12)Ħafna drabi l-kollaborazzjoni transfruntiera fl-iżvilupp ta’ prodotti u teknoloġiji tad-difiża ġiet imfixkla bin-nuqqas ta’ ftehim fuq l-ispeċifikazzjonijiet tekniċi komuni. In-nuqqas ta’ speċifikazzjonijiet tekniċi komuni, l-għadd limitat tagħhom, wasslu biex jiżdiedu l-kumplessità, id-dewmien u l-ispejjeż esaġerati fil-fażi tal-iżvilupp. Waħda mill-kundizzjonijiet biex ikun jista’ jinkiseb l-appoġġ tal-Unjoni b’dan il-Programm hi li jiġu miftiehma l-ispeċifikazzjonijiet tekniċi komuni. Anki l-azzjonijiet immirati biex jappoġġaw il-ħolqien ta’ definizzjoni komuni tal-ispeċifikazzjonijiet tekniċi għandhom ikunu eliġibbli għall-appoġġ tal-Programm.

               (13)Il-Programm għandu l-għan li jtejjeb il-kompetittività tal-industrija tad-difiża tal-Unjoni, u għalhekk l-entitajiet biss stabbiliti fl-Unjoni u li huma kkontrollati b’mod effettiv mill-Istati Membri jew miċ-ċittadini tagħhom, għandhom ikunu eliġibbli għall-appoġġ. Barra minn hekk, biex tkun żgurata l-protezzjoni tal-interessi essenzjali tas-sigurtà tal-Unjoni u tal-Istati Membri tagħha, l-infrastruttura, il-faċilitajiet, l-assi u r-riżorsi użati mill-benefiċjarji u mis-subkuntratturi fl-azzjonijiet iffinanzjati mill-Programm jenħtieġ ikunu fit-territorju tal-Unjoni.

               (14)L-azzjonijiet eliġibbli żviluppati fil-kuntest ta’ Koperazzjoni Strutturata Permanenti fil-qafas istituzzjonali tal-Unjoni jiżguraw koperazzjoni msaħħa u kontinwa bejn impriżi fi Stati Membri differenti, u b’hekk jikkontribwixxu direttament għall-għanijiet tal-Programm. Għalhekk dawn il-proġetti għandhom ikunu eliġibbli għal rata ta’ finanzjament miżjuda.

               (15)Jekk xi konsorzju ta’ impriżi jkun jixtieq jieħu sehem f’azzjoni eliġibbli tal-Programm, u l-għajnuna finanzjarja tal-Unjoni tkun se tieħu l-għamla ta’ għotja, il-konsorzju għandu jaħtar wieħed mill-membri tiegħu bħala koordinatur li jkun il-punt ewlieni tal-kuntatt mal-Kummissjoni.

               (16)Il-promozzjoni tal-innovazzjoni u tal-iżvilupp teknoloġiku fl-industrija tad-difiża tal-Unjoni għandha ssir b’mod koerenti mal-interessi tas-sigurtà tal-Unjoni. Għaldaqstant, il-kontribut tal-azzjoni għal dawk l-interessi u l-prijoritajiet tal-kapaċità tad-difiża miftehma mill-Istati Membri għandu jservi bħala kriterju tal-għoti. Fl-Unjoni, il-prijoritajiet komuni tal-kapaċità tad-difiża jiġu identifikati l-aktar bil-Pjan tal-Iżvilupp tal-Kapaċitajiet. Il-proċessi l-oħra tal-Unjoni, fosthom ir-Rieżami Koordinat Annwali dwar id-Difiża (CARD) u l-Koperazzjoni Strutturata Permanenti, se jwieżnu l-implimentazzjoni tal-prijoritajiet rilevanti permezz ta’ koperazzjoni msaħħa. Meta xieraq, jistgħu jitqiesu wkoll inizjattivi reġjonali jew internazzjonali tal-koperazzjoni, bħal fil-kuntest tan-NATO, li jservu l-interessi tas-sigurtà u tad-difiża tal-Unjoni.

               (17)Sabiex ikun żgurat li l-azzjonijiet iffinanzjati jkunu vijabbli, l-impenn li l-Istati Membri jikkontribwixxu b’mod effettiv għall-finanzjament tal-azzjoni għandu jkun kriterju tal-għoti għal dawn l-azzjonijiet.

               (18)Sabiex ikun żgurat li l-azzjonijiet iffinanzjati se jikkontribwixxu għall-kompetittività tal-industrija Ewropea tad-difiża, dawn għandhom ikunu orjentati lejn is-suq u mmexxija mid-domanda. Għalhekk, fil-kriterji tal-għoti għandu jitqies il-fatt li l-Istati Membri diġà impenjaw ruħhom biex flimkien jipproduċu u jakkwistaw il-prodott finali jew it-teknoloġija, possibbilment b’mod koordinat.

               (19)L-għajnuna finanzjarja tal-Unjoni permezz tal-Programm ma għandhiex taqbeż l-20% tal-ispiża eliġibbli totali tal-azzjoni f’dak li għandu x’jaqsam mal-ħolqien tal-prototipi li ħafna drabi tkun l-akbar spiża waqt il-fażi tal-iżvilupp. Iżda għall-bqija tal-azzjonijiet l-oħra fil-fażi tal-iżvilupp, għandhom ikunu koperti l-ispejjeż kollha eliġibbli.

               (20)Billi l-appoġġ tal-Unjoni għandu l-għan li jtejjeb il-kompetittività tas-settur u jikkonċerna biss il-fażi speċifika tal-iżvilupp, il-Kummissjoni ma għandux ikollha sjieda jew drittijiet tal-proprjetà intellettwali fuq il-prodotti jew it-teknoloġiji li jinħolqu bl-azzjonijiet iffinanzjati. L-iskema tad-drittijiet tal-proprjetà intellettwali applikabbli se tiġi definita b’kuntratt mill-benefiċjarji.

               (21)Il-Kummissjoni għandha tistabbilixxi programm ta’ ħidma pluriennali b’konformità mal-għanijiet tal-Programm. Il-Kummissjoni għandha tingħata l-għajnuna minn Kumitat tal-Istati Membri (minn hawn ’il quddiem imsejjaħ “il-Kumitat tal-Programm”) biex tistabbilixxi dan il-programm ta’ ħidma. Fid-dawl tal-politika tal-Unjoni dwar l-intrapriżi żgħar u medji (SMEs) bħala element ewlieni biex ikunu żgurati t-tkabbir ekonomiku, l-innovazzjoni, il-ħolqien tal-impjiegi u l-integrazzjoni soċjali fl-Unjoni, u fid-dawl tal-fatt li l-azzjonijiet sostnuti tipikament se jeħtieġu kollaborazzjoni transnazzjonali, hu importanti li l-programm ta’ ħidma jirrifletti u jippermettu din il-parteċipazzjoni transfruntiera tal-SMEs u li għalhekk din l-azzjoni tibbenefika minn proporzjon tal-baġit totali.

               (22)L-Aġenzija Ewropea għad-Difiża se tingħata l-istatus ta’ osservatur fil-kumitat tal-Istati Membri biex dan jibbenefika mill-għarfien espert tagħha fis-settur tad-difiża. Anki s-Servizz Ewropew għall-Azzjoni Esterna għandu jassisti lill-Kumitat tal-Istati Membri.

               (23)Sabiex jintgħażlu l-azzjonijiet li għandhom jiġu ffinanzjati minn dan il-Programm, il-Kummissjoni jew l-entitajiet imsemmija fl-Artikolu 58(1)(c) tar-Regolament Nru 966/2012 għandhom jorganizzaw sejħiet kompetittivi kif previst fir-Regolament Nru 966/2012.  Wara evalwazzjoni tal-proposti li jaslu bl-għajnuna ta’ esperti indipendenti, il-Kummissjoni se tagħżel l-azzjonijiet li għandhom jiġu ffinanzjati mill-Programm. Sabiex ikunu żgurati kundizzjonijiet uniformi għall-implimentazzjoni ta’ dan ir-Regolament, is-setgħat ta’ implimentazzjoni għandhom jingħataw lill-Kummissjoni biex tadotta u timplimenta l-programm ta’ ħidma, kif ukoll għall-għoti tal-finanzjament lill-azzjonijiet magħżula. Dawn is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill
                  7
               .

               (24)Il-proċedura ta’ eżami għandha tintuża għall-adozzjoni ta’ atti ta’ implimentazzjoni msemmija hawn fuq, filwaqt li jitqiesu l-implikazzjonijiet sostanzjali tagħhom għall-implimentazzjoni tal-att bażiku.

               (25)Fi tmiem il-Programm, il-Kummissjoni għandha tfassal rapport ta’ implimentazzjoni biex teżamina l-attivitajiet finanzjarji mil-lat ta’ riżultati tal-implimentazzjoni finanzjarja, u meta possibbli mil-lat ta’ impatt. Dan ir-rapport għandu janalizza wkoll il-parteċipazzjoni transfruntiera tal-SMEs fil-proġetti tal-Programm kif ukoll il-parteċipazzjoni tal-SMEs fil-katina tal-valur globali.

               ADOTTAW DAN IR-REGOLAMENT:

               Artikolu 1

               B’dan qed jiġi stabbilit Programm Ewropew għall-Iżvilupp fl-Industrija tad-Difiża (minn hawn ’il quddiem imsejjaħ “il-Programm”) għal azzjoni tal-Unjoni li tkopri l-perjodu mill-1 ta’ Jannar 2019 sal-31 ta’ Diċembru 2020.

               Artikolu 2

               L-għanijiet

               Il-Programm għandu ikollu dawn l-għanijiet:

               (a)irawwem il-kompetittività u l-kapaċità tal-innovazzjoni tal-industrija tad-difiża tal-Unjoni permezz ta’ azzjonijiet ta’ appoġġ waqt il-fażi tal-iżvilupp tagħhom;

               (b)jappoġġa u jingranaġġa l-koperazzjoni bejn l-impriżi, inkluż l-SMEs, waqt l-iżvilupp ta’ teknoloġiji jew prodotti b’konformità mal-prijoritajiet tal-kapaċità tad-difiża miftiehma b’mod komuni mill-Istati Membri tal-Unjoni;

               (c)irawwem sfruttament aħjar tar-riżultati tar-riċerka dwar id-difiża u jikkontribwixxi biex jixxejjen id-distakk bejn ir-riċerka u l-iżvilupp.

               Artikolu 3

               Il-baġit

               Il-pakkett finanzjarju għall-implimentazzjoni tal-Programm għall-perjodu 2019-2020 hu stabbilit għal EUR 500 miljun bil-prezzijiet attwali.

               Artikolu 4

               Id-dispożizzjonijiet ġenerali tal-finanzjament

               1.
                     L-għajnuna finanzjarja tal-Unjoni tista’ tingħata bit-tipi ta’ finanzjament previsti fir-Regolament (UE, Euratom) Nru 966/2012, u b’mod partikolari:

               (a) għotjiet;

               (b) strumenti finanzjarji;

               (c) akkwist pubbliku.

               2.
                     It-tipi ta’ finanzjament imsemmija fil-paragrafu 1 ta’ dan l-Artikolu u l-metodi ta’ implimentazzjoni, għandhom jintgħażlu skont il-ħila tagħhom li jiksbu l-għanijiet speċifiċi tal-azzjonijiet u li jagħtu r-riżultati, filwaqt li b’mod partikolari jitqiesu l-ispejjeż tal-kontrolli, il-piż amministrattiv u r-riskju ta’ kunflitti ta’ interess.

               3.
                     L-għajnuna finanzjarja tal-Unjoni għandha tiġi implimentata direttament jew indirettament mill-Kummissjoni kif previst mir-Regolament (UE, Euratom) Nru 966/2012, billi l-kompiti tal-implimentazzjoni tal-baġit jiġu fdati lill-entitajiet elenkati fl-Artikolu 58(1)(c) ta’ dak ir-Regolament.

               4.
                     Jekk xi meniġer ta’ proġett jinħatar mill-Istati Membri, il-Kummissjoni għandha tmexxi bil-ħlas lill-benefiċjarji eliġibbli wara li tinforma lill-meniġer tal-proġett.

               Artikolu 5

               It-tipi ta’ strumenti finanzjarji

               1.
                     L-istrumenti finanzjarji stabbiliti skont it-Titolu VIII tar-Regolament (UE, Euratom) Nru 966/2012 jistgħu jintużaw biex jiffaċilitaw l-aċċess għall-finanzjament lill-entitajiet li jimplimentaw l-azzjonijiet skont l-Artikolu 6.

               2.
                     Jistgħu jintużaw dawn l-istrumenti finanzjarji li ġejjin:

               (a) Investimenti ta’ ekwità jew ta’ kważi ekwità;

               (b) Self jew garanziji;

               (c) Strumenti ta’ qsim tar-riskji.

               Artikolu 6

               L-azzjonijiet eliġibbli

               1.Il-Programm għandu jagħti appoġġ lill-azzjonijiet tal-benefiċjarji waqt il-fażi tal-iżvilupp li jkopru kemm prodotti u teknoloġiji ġodda u t-titjib tal-prodotti u tat-teknoloġiji eżistenti, b’rabta ma’:

               (a)id-disinn ta’ prodott tad-difiża, komponent tanġibbli jew intanġibbli, jew teknoloġija kif ukoll l-ispeċifikazzjonijiet tekniċi li skonthom ikun ġie żviluppat dan id-disinn;

               (b)il-ħolqien ta’ prototipi ta’ prodott tad-difiża, komponent tanġibbli jew intanġibbli, jew teknoloġija. Prototip hu mudell ta’ prodott jew teknoloġija li jkun jista’ juri l-prestazzjoni tal-element waqt li jkun qed jitħaddem;

               (c)l-ittestjar ta’ prodott tad-difiża, ta’ komponent tanġibbli jew intanġibbli, jew ta’ teknoloġija;

               (d)l-ikkwalifikar ta’ prodott tad-difiża, ta’ komponent tanġibbli jew intanġibbli, jew ta’ teknoloġija; l-ikkwalifikar hu l-proċess kollu li juri li d-disinn tal-prodott/komponent/teknoloġija jissodisfa r-rekwiżiti speċifikati. Dan il-proċess jipprovdi evidenza oġġettiva li turi li r-rekwiżiti partikolari ta’ disinn ikunu ġew issodisati;

               (e)iċ-ċertifikazzjoni ta’ prodott jew teknoloġija tad-difiża. Iċ-ċertifikazzjoni hu l-proċess li skontu l-awtorità nazzjonali tiċċertifika li l-prodott/komponent/teknoloġija jikkonformaw mar-regolamenti applikabbli;

               (f)studji, bħall-istudji tal-fattibilità u miżuri oħra ta’ akkumpanjament.

               2.L-azzjoni għandha ssir b’koperazzjoni bejn mill-inqas tliet impriżi stabbiliti f’mill-inqas żewġ Stati Membri differenti. L-impriżi benefiċjarji ma għandhomx ikunu effettivament ikkontrollati, direttament jew indirettament, mill-istess entità jew ma għandhomx jikkontrollaw lil xulxin.

               3.Għall-finijiet tal-paragrafu 2, “kontroll effettiv” tfisser relazzjoni kostitwita permezz ta’drittijiet, kuntratti jew kull mezz ieħor li, separatament jew konġuntament u b’kont meħud tal-konsiderazzjonijiet tal-fatt jew tal-liġi involuta, jagħtu l-possibbiltà li direttament jew indirettament tiġi eżerċitata influwenza deċiżiva fuq xi impriża, b’mod partikolari permezz ta’:

               (a)id-dritt li jintuża kull ass jew parti minnu ta’ xi impriża;

               (b)id-drittijiet jew il-kuntratti li jinfluwenzaw b’mod deċiżiv il-kompożizzjoni, il-votazzjoni jew id-deċiżjonijiet tal-korpi ta’ impriża jew inkella jinfluwenzaw b’mod deċiżiv it-tħaddim tal-operat kummerċjali tal-impriża.

               4.Meta tkun relatata ma’ azzjonijiet definiti fil-punt (b) sa (f) tal-ewwel paragrafu, l-azzjoni għandha tkun ibbażata fuq l-ispeċifikazzjonijiet tekniċi komuni.

               Artikolu 7

               L-entitajiet eliġibbli

               1.Il-benefiċjarji għandhom ikunu impriżi stabbiliti fl-Unjoni, fejn Stati Membri u/jew iċ-ċittadini ta’ Stati Membri jkollhom sjieda ta’ fuq aktar minn 50% tal-impriża u effettivament jikkontrollawha skont it-tifsira tal-Artikolu 6(3), direttament jew indirettament b’impriża intermedja waħda jew aktar. Barra minn hekk, l-infrastrutturi, il-faċilitajiet, l-assi u r-riżorsi użati mill-parteċipanti, inkluż mis-subkuntratturi u minn partijiet terzi oħra, f’azzjonijiet iffinanzjati mill-Programm għandhom ikunu fit-territorju tal-Unjoni matul il-perjodu kollu tal-azzjoni.

               2.Jekk il-benefiċjarju kif definit fil-paragrafu 1, qed jiżviluppa azzjoni kif definit fl-Artikolu 6, fil-kuntest ta’ Koperazzjoni Strutturata Permanenti, din għandha tkun eliġibbli għall-finanzjament miżjud imsemmi fl-Artikolu 11(2) fir-rigward ta’ dik l-azzjoni.

               Artikolu 8

               Id-dikjarazzjoni tal-applikanti

               Kull applikant għandu jiddikjara bil-miktub li jaf bis-sħiħ u li hu konformi mal-leġiżlazzjoni u mar-regolamenti nazzjonali u tal-Unjoni applikabbli li jirrigwardaw attivitajiet fil-qasam tad-difiża.

               Artikolu 9

               Il-konsorzju

               1.Meta l-għajnuna finanzjarja tal-Unjoni tingħata b’għotja, il-membri ta’ kwalunkwe konsorzju li jkunu jixtiequ jieħdu sehem f’azzjoni għandhom jaħtru wieħed minnhom bħala koordinatur u għandu jitniżżel fil-ftehim dwar l-għotja. Il-koordinatur għandu jkun il-punt ewlieni tal-kuntatt bejn il-membri tal-konsorzju fir-rigward tal-Kummissjoni jew il-korp ta’ finanzjament rilevanti, sakemm ma jiġix speċifikat mod ieħor fil-ftehim tal-għotja, jew fil-każ ta’ nuqqas ta’ konformità mal-obbligi tiegħu fil-ftehim tal-għotja.

               2.Il-membri ta’ konsorzju li jieħdu sehem f’azzjoni għandhom jikkonkludu ftehim intern li jistabbilixxi d-drittijiet u l-obbligi tagħhom b’rabta mal-implimentazzjoni tal-azzjoni b’konformità mal-ftehim tal-għotja, għajr meta jkun debitament iġġustifikat kif previst fil-programm ta’ ħidma jew fis-sejħa għall-proposti.

               Artikolu 10

               Il-kriterji tal-għoti

               L-azzjonijiet proposti għall-finanzjament mill-Programm għandhom jiġu evalwati abbażi ta’ dawn il-kriterji kumulattivi:

               (a)eċċellenza

               (b)kontribut għall-innovazzjoni u għall-iżvilupp teknoloġiku tal-industriji tad-difiża u b’hekk irawmu l-awtonomija industrijali tal-Unjoni fil-qasam tat-teknoloġiji tad-difiża; u

               (c)kontribut għall-interessi tas-sigurtà u tad-difiża tal-Unjoni billi jissaħħu t-teknoloġiji tad-difiża li jgħinu biex jimplimentaw il-prijoritajiet tal-kapaċità ta’ difiża li tikkontribwixxi għall-implimentazzjoni tal-prijoritajiet tal-kapaċitajiet tad-difiża miftiehma mill-Istati Membri fl-Unjoni; u

               (d)il-vijabbiltà, l-aktar billi l-benefiċjarji juru li l-ispejjeż għall-azzjoni eliġibbli huma koperti minn mezzi oħra ta’ finanzjament, bħall-kontribuzzjonijiet tal-Istati Membri; u

               (e)għall-azzjonijiet deskritti fil-punti (b) sa (e) tal-Artikolu 6(1), il-kontribut għall-kompetittività tal-industrija Ewropea tad-difiża billi l-benefiċjarji juri li l-Istati Membri impenjaw ruħhom biex flimkien jipproduċu u jakkwistaw il-prodott finali jew it-teknoloġija b’mod koordinat, inkluż l-akkwist konġunt meta applikabbli.

               Artikolu 11

               Ir-rati ta’ finanzjament

               1.L-għajnuna finanzjarja tal-Unjoni mogħtija mill-Programm ma tistax jaqbeż l-20% tal-ispiża totali tal-azzjoni b’rabta mal-ħolqien tal-prototipi. Fil-każijiet l-oħra kollha, l-għajnuna tista’ tkopri l-ispiża totali tal-azzjoni.

               2.Azzjoni żviluppata minn benefiċjarju msemmi fl-Artikolu 7, il-paragrafu 2, tista’ tibbenefika minn rata ta’ finanzjament miżjuda b’10 punti perċentwali addizzjonali.

               Artikolu 12

               Is-sjieda u d-drittijiet tal-proprjetà intellettwali

               Il-Kummissjoni ma għandux ikollha sjieda tal-prodotti jew it-teknoloġiji li jinħolqu bl-azzjoni u ma għandu jkollha l-ebda pretensjoni ta’ dritt tal-proprjetà intellettwali relatata mal-azzjoni.

               Artikolu 13

               Il-programm ta’ ħidma

               1.Permezz ta’ att ta’ implimentazzjoni, il-Kummissjoni għandha tadotta programm ta’ ħidma pluriennali għall-perjodu tal-Programm. Dan l-att ta’ implimentazzjoni għandu jiġi adottat skont il-proċedura ta’ eżami msemmija fl-Artikolu 16(2). Dan il-programm ta’ ħidma għandu jkun konformi mal-għanijiet stabbiliti fl-Artikolu 2.

               2.Il-programm ta’ ħidma għandu jistabbilixxi fid-dettall il-kategoriji tal-proġetti li għandhom jiġu ffinanzjati mill-Programm;

               3.Il-programm ta’ ħidma għandu jiżgura li azzjonijiet li jippermettu l-parteċipazzjoni transfruntiera tal-SMEs jibbenefikaw minn proporzjon tal-baġit totali.

               Artikolu 14

               Il-proċedura tal-għoti

               1.Fl-implimentazzjoni tal-Programm, il-finanzjament tal-Unjoni għandu jingħata wara sejħiet kompetittivi maħruġin skont ir-Regolament (UE, Euratom) Nru 966/2012 u r-Regolament ta’ Delega tal-Kummissjoni (UE) Nru 1268/12
                  8
               .

               2.Il-proposti mressqa wara s-sejħa għall-proposti għandhom jiġu evalwati mill-Kummissjoni bl-għajnuna ta’ esperti indipendenti abbażi tal-kriterji tal-għoti fl-Artikolu 10.

               3.Wara kull sejħa, il-Kummissjoni għandha tagħti l-finanzjament lill-azzjonijiet magħżula permezz ta’ att ta’ implimentazzjoni. Dawk l-atti ta’ implimentazzjoni għandhom jiġu adottati b’konformità mal-proċedura ta’ eżami msemmija fl-Artikolu 16(2).

               Artikolu 15

               Il-ħlasijiet annwali

               Il-Kummissjoni tista’ taqsam l-impenji baġitarji fi ħlasijiet annwali.

               Artikolu 16

               Il-kumitat

               1.Il-Kummissjoni għandha tiġi assistita minn kumitat. Dan il-kumitat għandu jkun kumitat skont it-tifsira tar-Regolament (UE) Nru 182/2011. L-Aġenzija Ewropea tad-Difiża għandha tiġi mistiedna bħala osservatur.

               2.Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

               Artikolu 17

               Il-monitoraġġ u r-rappurtar

               1.Il-Kummissjoni għandha tissorvelja regolarment l-implimentazzjoni tal-programm u tirrapporta kull sena dwar il-progress li jkun sar skont l-Artikolu 38(3)(e) tar-Regolament 966/2012. Għal dan il-għan, il-Kummissjoni għandha tistabbilixxi l-arranġamenti meħtieġa tal-monitoraġġ.

               2.Biex tappoġġa aktar l-effiċjenza u l-effettività ta’ azzjonijiet ta’ politika futuri tal-Unjoni, il-Kummissjoni għandha tfassal rapport ta’ evalwazzjoni retrospettiv u tibagħtu lill-Parlament Ewropew u lill-Kunsill. Ir-rapport – imsejjes fuq konsultazzjonijiet rilevanti mal-Istati Membri u mal-partijiet ikkonċernati ewlenin – għandu b’mod partikolari jevalwa l-progress li jkun sar biex jintlaħqu l-għanijiet stabbiliti fl-Artikolu 2. Dan ir-rapport għandu janalizza wkoll il-parteċipazzjoni transfruntiera tal-SMEs fil-proġetti implimentat bil-Programm kif ukoll il-parteċipazzjoni tal-SMEs fil-katina tal-valur globali.

               Artikolu 18

               Il-protezzjoni tal-interessi finanzjarji tal-Unjoni

               1.Il-Kummissjoni għandha tieħu l-miżuri adatti sabiex tiżgura li, meta jkunu implimentati l-azzjonijiet iffinanzjati skont dan ir-Regolament, l-interessi finanzjarji tal-Unjoni jiġu protetti bl-applikazzjoni ta’ miżuri preventivi kontra l-frodi, il-korruzzjoni u kull attività illegali oħra, b’verifiki effettivi u, jekk jiġu identifikati irregolaritajiet, isir l-irkupru u, meta xieraq, jitħallsu lura l-ammonti mħallsa bi żball u, meta xieraq, b’pieni amministrattivi u finanzjarji effettivi, proporzjonati u dissważivi.

               2.Il-Kummissjoni u l-Qorti tal-Awdituri għandu jkollhom is-setgħa tal-awditjar, jew fil-każ ta’ organizzazzjonijiet internazzjonali, is-setgħa ta’ verifika b’konformità mal-ftehimiet milħuqa magħhom, abbażi ta’ dokumenti u żjarat fuq il-post, fir-rigward ta’ kull benefiċjarju, kuntrattur u subkuntrattur tal-għotjiet, li jkunu rċevew fondi tal-Unjoni skont dan ir-Regolament.

               3.L-Uffiċċju Ewropew Kontra l-Frodi (l-OLAF) jista’ jwettaq investigazzjonijiet, fosthom verifiki u spezzjonijiet fuq il-post, skont id-dispożizzjonijiet u l-proċeduri stabbiliti fir-Regolament (UE, Euratom) Nru 883/2013 tal-Parlament Ewropew u tal-Kunsill
                  9
                u fir-Regolament tal-Kunsill (Euratom, KE) Nru 2185/96
                  10
               , bil-għan li jiġi stabbilit jekk kienx hemm frodi, korruzzjoni jew xi tip ta’ attività irregolari oħra li tolqot l-interessi finanzjarji tal-Unjoni b’rabta ma’ ftehim jew deċiżjoni tal-għoti jew kuntratt li jkun jikkonċerna finanzjament skont dan ir-Regolament.

               Artikolu 19

               Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

               Dan ir-Regolament għandu jorbot fl-intier tiegħu u japplika direttament fl-Istati Membri kollha.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/INIZJATTIVA

               1.1.It-titolu tal-proposta/inizjattiva

               1.2.L-oqsma ta’ politika kkonċernati fl-istruttura ABM/ABB

               1.3.In-natura tal-proposta/inizjattiva

               1.4.L-għanijiet

               1.5.Ir-raġunijiet għall-proposta/inizjattiva

               1.6.It-tul taż-żmien u l-impatt finanzjarju

               1.7.Il-metodi ta’ ġestjoni ppjanati

               2.IL-MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               2.2.Is-sistema ta’ ġestjoni u kontroll

               2.3.Il-miżuri għall-prevenzjoni tal-frodi u tal-irregolaritajiet

               3.L-IMPATT FINANZJARJU STMAT TAL-PROPOSTA/INIZJATTIVA

               3.1.L-intestaturi tal-qafas finanzjarju pluriennali u tal-linji baġitarji tan-nefqa affettwati

               3.2.L-impatt stmat fuq in-nefqa

               3.2.1.Sommarju tal-impatt stmat fuq in-nefqa

               3.2.2.L-impatt smat fuq l-approprjazzjonijiet operazzjonali

               3.2.3.L-impatt stmat fuq l-approprjazzjonijiet ta’ natura amministrattiva

               3.2.4.Il-kompatibbiltà mal-qafas finanzjarju pluriennali attwali

               3.2.5.Il-kontribuzzjonijiet ta’ partijiet terzi

               3.3.L-impatt stmat fuq id-dħul

               ID-DIKJARAZZJONI FINANZJARJA LEĠIŻLATTIVA

               1.IL-QAFAS TAL-PROPOSTA/INIZJATTIVA

               1.1.It-titolu tal-proposta/inizjattiva

               Ir-Regolament tal-Parlament Ewropew u tal-Kunsill jistabbilixxi l-Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-UE

               1.2.L-oqsma ta’ politika kkonċernati

                  Titolu 02 – Suq intern, industrija, intraprenditorija u SMEs

                  Il-Kapitolu 02.07: Il-Programm Ewropew għall-Iżvilupp fl-Industrija tad-Difiża

               1.3.In-natura tal-proposta/inizjattiva

               ☑ Il-proposta/inizjattiva tirrigwarda azzjoni ġdida

               ◻ Il-proposta/inizjattiva tirrigwarda azzjoni ġdida wara proġett pilota/azzjoni preparatorja
                  11

               ◻ Il-proposta/inizjattiva tirrigwarda l-estensjoni ta’ azzjoni eżistenti

               ◻ Il-proposta/inizjattiva tirrigwarda azzjoni diretta mill-ġdid lejn azzjoni ġdida

               1.4.L-għanijiet

               1.4.1.L-għanijiet strateġiċi pluriennali tal-Kummissjoni fil-mira tal-proposta/inizjattiva

                  L-industrija tad-difiża hi element ewlieni tal-ekonomija tal-Unjoni Ewropea u l-Programm Ewropew għall-Iżvilupp fl-Industrija tad-Difiża għandu l-għan li jsaħħaħ il-kompetittività u l-kapaċità ta’ innovazzjoni tagħha.

               1.4.2.L-għanijiet speċifiċi

                  Għan Speċifiku Nru 1:

                  Li titrawwem il-kompetittività tal-industrija tad-difiża

                  Għan Speċifiku Nru 2:

                  Li titwieżen u titħeġġeġ il-koperazzjoni bejn impriżi fl-iżvilupp ta’ prodotti u teknoloġiji tad-difiża

                  Għan Speċifiku Nru 3:

                  Li jixxejjen id-distakk bejn ir-riċerka u l-innovazzjoni, u ssir promozzjoni ta’ kull forma ta’ innovazzjoni.

               1.4.3.Ir-riżultati u l-impatt mistennija

               Speċifika l-effetti li l-proposta/inizjattiva għandha tħalli fuq il-benefiċjarji/il-gruppi fil-mira.

                  Ir-riżultati mistennija:

                  Il-programm se jgħin biex jinħoloq approċċ kollaborattiv bejn l-atturi industrijali tad-difiża tal-Istati Membri. Il-kontribuzzjoni finanzjarja tal-UE għandha tikkontribwixxi biex ikunu jistgħu jsiru għadd ta’ proġetti tal-iżvilupp li kieku ma kinux jinbdew meta jitqiesu l-ħtiġijiet ta’ finanzjament tagħhom jew ir-riskji teknoloġiċi involuti u għandha twassal għal proġetti kollaborattivi addizzjonali għall-iżvilupp tad-difiża.

                  B’aktar koperazzjoni huma mistennija jonqsu d-duplikazzjonijiet bla bżonn u d-dispersjonijiet, u jinħolqu l-ekonomiji ta’ skala. Eventwalment, dan se jwassal biex jonqsu l-ispejjeż tal-unità u dan hu ta’ benefiċċju għall-Istati Membri u li jħalli effett pożittiv fuq l-esportazzjonijiet.

                  L-impatti mistennija:

                  Hu mistenni li l-iżvilupp ta’ proġetti tad-difiża appoġġati direttament jew indirettament mill-Programm iħallu impatt pożittiv fuq l-ekonomija Ewropea. L-istudji juru li l-investimenti fis-settur tad-difiża jħallu effetti pożittivi sinifikanti fuq il-PDG, it-taxxa u l-impjiegi, b’mod komparabbli ma’ dawk ta’ kategoriji ewlenin oħrajn tal-infiq pubbliku (it-trasport, l-edukazzjoni, is-saħħa). Anki r-riċerka u l-iżvilupp fis-settur tad-difiża jinsabu fl-oriġini ta’ spin-offs importanti li jkunu ta’ benefiċċju għad-difiża u għas-setturi ċivili.

                  Il-katina tal-provvista tas-settur tad-difiża hija ġeneralment magħmula minn SMEs b’mod partikolari permezz tal-katina tal-provvista tal-integraturi tas-sistema prinċipali. Bit-tkanġija progressiva tad-distinzjoni bejn is-setturi ċivili u tad-difiża, l-SMEs li tradizzjonalment mhumiex attivi fis-settur tad-difiża se jkunu jistgħu jieħdu sehem b’mod partikolari fil-qasam tal-elettronika u tas-softwer.

                  Fuq perjodu twil taż-żmien hu mistenni li l-proġetti tad-difiża joħolqu benefiċċji fir-rigward tal-ħolqien tal-impjiegi u l-ħiliet.

               1.4.4.L-indikaturi tar-riżultati u tal-impatt

               Speċifika l-indikaturi għall-monitoraġġ tal-implimentazzjoni tal-proposta/inizjattiva.

                  Meta jitqies il-perjodu qasir tal-implimentazzjoni, ir-riżultati u l-impatti tal-programm se jiġu vvalutati b’evalwazzjoni retrospettiva fi tmiem l-implimentazzjoni tal-programm.

                  Il-Kummissjoni se tiżgura li l-entità fdata bl-implimentazzjoni tal-programm se ddaħħal fis-seħħ l-indikaturi meħtieġa biex jintużaw għall-monitoraġġ tal-implimentazzjoni tal-programm. Dawn se jinkludu:

                  — l-għadd ta’ proġetti ta’ koperazzjoni implimentati

                  — il-valur totali tal-proġetti ta’ koperazzjoni implimentati u l-livell ta’ kofinanzjament

                  — l-għadd ta’ kumpaniji involuti bħala membri tal-konsorzju u d-daqs tagħhom (biex jissorveljaw il-parteċipazzjoni tal-SMEs)

                  — l-għadd ta’ Stati Membri involuti

                  — l-għadd ta’ SMEs involuti fi proġetti bil-programm

               1.5.Ir-raġunijiet għall-proposta/inizjattiva

               1.5.1.Ir-rekwiżiti li jridu jiġu ssodisfati fuq medda qasira ta’ żmien jew fit-tul

                  Il-kompiti ta’ din il-proposta li għandhom isiru se jkunu jeħtieġu li jitwaqqaf konsorzju bi ftehim intern skont l-Artikolu 9 ta’ dan ir-Regolament flimkien mal-ħatra ta’ membru ta’ dan il-konsorzju bħala koordinatur.

                  Il-membri tal-konsorzju se jkun jeħtiġilhom juru prova tal-kapaċità teknika tagħhom biex effettivament jamministraw l-azzjonijiet mogħtija, b’mod partikolari minħabba l-perjodu limitat (sentejn (2)) tal-programm.

                  Il-korp ta’ implimentazzjoni se jkun jeħtieġlu jingaġġa esperti tekniċi, finanzjarji u legali xierqa biex iħejju l-għażla tal-għotjiet, jamministraw is-segwitu tagħhom, jikkontrollaw l-attivitajiet esternalizzati u jħejju rappurtar ta’ kwalità kbira għad-diriġenti tal-Kummissjoni.

                  Anki l-Kummissjoni se jkun jeħtiġilha tingaġġa l-esperti xierqa biex jissorveljaw b’mod effettiv il-ħidma tal-korp ta’ implimentazzjoni.

               1.5.2.Il-valur miżjud tal-involviment tal-Unjoni (jista’ jirriżulta minn fatturi differenti, eż. gwadanji mill-koordinazzjoni, ċertezza tad-dritt, effikaċja akbar jew komplimentarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” hu l-valur li jirriżulta mill-intervent tal-Unjoni li jkun addizzjonali għall-valur li kien jinħoloq mill-Istati Membri waħedhom.

                  Id-dritt tal-UE bie taġixxi hu bbażat fuq l-Artikolu 173 tat-Trattat dwar il-Funzjonament tal-Unjoni Ewropea (it-TFUE).

                  Il-proġetti tal-industrija tad-difiża jitmexxew fil-livell nazzjonali u l-fażi tal-iżvilupp hi l-aktar waħda riskjuża. Is-settur Ewropew tad-difiża qed iġarrab livell baxx ta’ investiment u hu kkaratterizzat minn frammentazzjoni tul il-fruntieri nazzjonali li twassal għal duplikazzjonijiet persistenti. Barra minn hekk, ħarsa lejn l-industriji tad-difiża tal-Unjoni toħroġ fid-dieher nuqqasijiet li kulma jmur qed jiżdiedu, teknoloġiji li qed jeqdiemu, u nuqqas ta’ programmi ġodda, l-aktar il-programmi kollaborattivi. Il-koperazzjoni transfruntiera tista’ tgħin biex jingħarfu l-effetti ta’ skala billi jonqsu d-duplikazzjonijiet u jkun jista’ jsir l-iżvilupp tal-prodotti u tat-teknoloġiji meħtieġa.

                  Minbarra dan, in-nuqqas ta’ koordinazzjoni u koerenza bejn l-Istati Membri hu sors ta’ żvantaġġ kompetittiv għall-industrija Ewropea tad-difiża fil-konfront tal-kontropartijiet internazzjonali tagħha, filwaqt li tibqa’ sors ewlieni ta’ spejjeż għall-baġit nazzjonali u toħloq xkiel sinifikanti għall-implimentazzjoni tal-Politika tas-Sigurtà u tad-Difiża Komuni (PSDK).

                  Azzjoni fil-livell tal-Unjoni se tagħti valur miżjud għax tħeġġeġ aktar il-koperazzjoni tad-difiża industrijali b’inċentivi pożittivi u għax tagħti importanza lill-prodotti u teknoloġiji tad-difiża fil-fażi tal-iżvilupp li ma jistgħux jitwettqu fil-livell nazzjonali minħabba l-ispejjeż u r-riskji assoċjati.

                  Bl-appoġġ tal-Unjoni Ewropea, l-industrija tad-difiża se tkun tista’ talloka l-fondi meħtieġa għall-proġetti li ħafna drabi jkunu lil hinn mill-mezzi ta’ pajjiż wieħed: in-natura ta’ dawn il-proġetti u l-ispejjeż tagħhom ikunu jeħtieġu koperazzjoni transnazzjonali.

                  L-ispeċifikazzjonijiet tekniċi komuni li r-Regolament se jkun qed jeżiġi legalment, se jixprunaw lill-Istati Membri u lill-industrija tad-difiża tagħhom lejn standards komuni, u dawn iwasslu għal kollaborazzjoni aħjar u aktar effiċjenti.

               1.5.3.It-tagħlimiet miksuba minn esperjenzi simili fl-imgħoddi

                  Il-proġett pilota u l-Azzjoni Preparatorja fuq ir-Riċerka dwar id-Difiża mal-EDA huma programmi li jistgħu jitqiesu simili: l-esperjenza miksuba minn dawn il-programmi, b’mod partikolari dwar il-mod ta’ governanza, se tintuża biex tiddefinixxi l-ġestjoni u s-segwitu tal-Programm Ewropew għall-Iżvilupp fl-Industrija tad-Difiża.

               1.5.4.Il-kompatibbiltà u s-sinerġija possibbli ma’ strumenti xierqa oħrajn

                  Jistgħu jsiru sinerġiji ma’ proġetti tad-difiża attwali oħrajn (bħall-Azzjoni Preparatorja mal-Aġenzija Ewropea għad-Difiża).

                  Jistgħu jinħolqu sinerġiji wkoll ma’ direttorati oħrajn tal-Kummissjoni Ewropea fil-qasam tar-riċerka u l-innovazzjoni. Il-proġetti li għandhom jiġu ffinanzjati b’appoġġ mill-Programm Ewropew għall-Iżvilupp fl-Industrija tad-Difiża, fost l-oħrajn jistgħu jħallu impatt fuq it-trasport, il-komunikazzjoni, u d-dominji tal-enerġija.

                  Hu importanti li jkun żgurat li l-programmi tar-riċerka u tal-innovazzjoni jkunu kkoordinati fil-livell tal-Kummissjoni biex jinkiseb l-aqwa redditu fuq l-investiment.

               1.6.It-tul taż-żmien u l-impatt finanzjarju

               ◻ Proposta/inizjattiva ta’ tul taż-żmien limitat

               –☑
                     Proposta/inizjattiva b’effett mill-01/01/2019 sal-31/12/2020

               –☑
                     L-impatt finanzjarju mill-01/01/2018 sal-31/12/2023

               ◻ Proposta/inizjattiva ta’ tul taż-żmien mhux limitat

               –Implimentazzjoni b’perjodu inizjali mill-SSSS sal-SSSS,

               –segwita minn operazzjoni fuq skala sħiħa.

               1.7.Il-metodi ta’ ġestjoni ppjanati
                  12

               ◻ Ġestjoni diretta mill-Kummissjoni

               –◻
                     mid-dipartimenti tagħha, inkluż mill-persunal tagħha fid-delegazzjonijiet tal-Unjoni;

               –◻
                     mill-aġenziji eżekuttivi

               ◻ Ġestjoni kondiviża mal-Istati Membri

               ☑ Ġestjoni indiretta billi l-kompiti tal-implimentazzjoni tal-baġit jiġu fdati lil:

               –◻
                     pajjiżi terzi jew lil korpi li jkunu nnominaw;

               –◻
                     organizzazzjonijiet internazzjonali u l-aġenziji tagħhom (iridu jiġu speċifikati);

               –◻
                     il-BEI u l-Fond Ewropew tal-Investiment;

               –◻
                     il-korpi msemmijin fl-Artikoli 208 u 209 tar-Regolament Finanzjarju;

               –☑
                     il-korpi rregolati bil-liġi pubblika;

               –◻
                     il-korpi rregolati bil-liġi privata li għandhom missjoni ta’ servizz pubbliku sal-punt li jipprovdu garanziji finanzjarji xierqa;

               –◻
                     il-korpi rregolati bil-liġi privata ta’ Stat Membru li huma fdati bl-implimentazzjoni ta’ sħubija pubblika privata u li jipprovdu garanziji finanzjarji xierqa;

               –◻
                     persuni inkarigati biex jimplimentaw azzjonijiet speċifiċi fil-PESK skont it-Titolu V tat-TUE, u identifikati fl-att bażiku rilevanti.

               –Jekk tindika aktar minn metodu wieħed ta’ ġestjoni, agħti d-dettalji fit-taqsima “Kummenti”.

               Kummenti

                  Il-mod ta’ ġestjoni indiretta hu ppreferut għax jimmassimizza l-flessibbiltà tal-programm filwaqt li lill-Kummissjoni Ewropea jagħtiha l-mezzi kollha biex tikkontrolla u tissorvelja l-programm u l-użu tal-fondi.

               2.IL-MIŻURI TA’ ĠESTJONI

               2.1.Ir-regoli dwar il-monitoraġġ u r-rappurtar

               Speċifika l-frekwenza u l-kundizzjonijiet.

                  Skont l-Artikolu 17 tal-Programm Ewropew għall-Iżvilupp fl-Industrija tad-Difiża tar-Regolament, il-Kummissjoni se tissorvelja regolarment l-implimentazzjoni tal-programm u tirrapporta kull sena dwar il-progress li jkun sar billi teżamina l-attivitajiet finanzjarji u tivvaluta r-riżultati miksuba.

                  Għal dan il-għan, il-Kummissjoni se tistabbilixxi l-arranġamenti tal-monitoraġġ meħtieġa biex tiżgura li d-dejta rilevanti mingħand entitajiet inkarigati bl-implimentazzjoni tal-programm, mingħand l-Istati Membri jew mingħand partijiet terzi tinġabar b’mod affidabbli u mingħajr intoppi.

                  Għall-kompitu implimentat b’ġestjoni indiretta, il-Kummissjoni se tiżgura li fil-Ftehim ta’ Delega u fil-kuntratti/ftehimiet iffirmati mill-entità fdata mal-benefiċjarji magħżula jkunu jinkorporaw proċeduri effiċjenti u effettivi tal-monitoraġġ u tar-rappurtar.

                  Bid-dejta miġbura, il-Kummissjoni għandha tkun tista’ tirrapporta dwar il-progress li jkun sar skont l-Artikolu 38(3)(e) tar-Regolament 966/2012 u b’referenza għall-għanijiet speċifiċi msemmija fil-punt 1.4.2 hawn fuq.

               2.2.Is-sistema ta’ ġestjoni u kontroll

               2.2.1.Ir-riskji identifikati

                  Ir-riskji identifikati huma:

                  Ir-Risju tad-Dewmien:  Il-ħruġ tal-iskeda, id-dewmien fl-implimentazzjoni

                  Ir-Riskju tal-Governanza:  Nuqqas ta’ koperazzjoni bejn l-Istati Membri u/jew l-industrija nazzjonali

                  Ir-Riskju Finanzjarju:  Il-ġestjoni tal-ispejjeż, assorbiment baxx (dewmien), spejjeż ineliġibbli, eċċ.

                  Ir-Riskji Tekniċi: Diffikultajiet fi żvilupp speċifiku; Kwistjonijiet tekniċi; Livell ta’ prestazzjoni aktar baxx

               2.2.2.L-informazzjoni dwar l-istruttura tas-sistema tal-kontroll intern

                  Il-fondi se jitmexxew indirettament bi Ftehim ta’ Delega.

                  Ħafna mill-fondi huma allokati permezz ta’ għotjiet (it-tieni saff).

                  Il-korp ta’ implimentazzjoni se jgħaqqad l-attribuzzjoni ta’ dawn l-għotjiet ma’ rappurtar obbligatorju u perjodiku li għandhom jagħmlu l-benefiċjarji permezz tal-koordinatur tal-konsorzju (l-Artikolu 9 tar-Regolament).

                  Il-kuntratt jew il-ftehimiet li se jiġu ffirmati mal-koordinatur tal-konsorzju se jagħtu dettalji dwar l-obbligi tal-konsorzju u b’mod partikolari d-dritt lill-Kummissjoni, f’każ ta’ nuqqas ta’ implimentazzjoni jew insuffiċjenza fl-implimentazzjoni tal-azzjonijiet jew dewmien, biex tnaqqas, iżżomm jew ittemm il-kontribuzzjoni finanzjarja tagħha.

                  Permezz tal-Ftehim ta’ Delega, il-Kummissjoni se tiftiehem fuq n-natura u l-frekwenza ta’ dan ir-rappurtar:

                  — ir-rappurtar obbligatorju mill-benefiċjarji

                  — il-kontrolli tad-dokumenti b’rabta mal-ispejjeż

                  — il-parteċipazzjoni f’laqgħat ta’ monitoraġġ perjodiku (tekniċi u ta’ ġestjoni)

                  Jekk ikun meħtieġ, tista’ tintalab l-għajnuna ta’ esperti tekniċi esterni waqt il-monitoraġġ tal-implimentazzjoni tal-programmi. Abbażi tar-riżultati tal-kontrolli fuq il-post, il-Kummissjoni se tiżgura li, jekk ikun meħtieġ, jiġu aġġustati l-iskala jew il-kundizzjonijiet tal-allokazzjoni tal-kontribuzzjoni finanzjarja approvata oriġinarjament kif ukoll l-iskeda taż-żmien għall-pagamenti.

                  Barra minn hekk, se tiġi implimentata strateġija ta’ awditu biex tissorvelja mill-qrib l-ispejjeż tal-proġett.

               2.2.3.Stima tal-ispejjeż u l-benefiċċji tal-kontrolli u valutazzjoni tal-livell mistenni ta’ riskju tal-iżball

                  Il-persunal inkluż fil-punt 3.2.3.2 għandu jkun biżżejjed biex jikkontrolla l-implimentazzjoni tal-fondi.

               2.3.Il-miżuri għall-prevenzjoni tal-frodi u tal-irregolaritajiet

               Speċifika l-miżuri eżistenti jew previsti ta’ prevenzjoni u protezzjoni.

                  L-Artikolu 18 tal-proposta jiċċara l-kompetenza tal-Uffiċċju Ewropew Kontra l-Frodi (l-OLAF) biex jinvestiga l-operazzjonijiet appoġġati minn din l-inizjattiva.

                  Kull ftehim li jinħoloq b’dan ir-Regolament, inkluż il-ftehimiet konklużi ma’ pajjiżi terzi parteċipanti u ma’ organizzazzjonijiet internazzjonali, għandu jipprevedi sorveljanza u kontroll finanzjarju mill-Kummissjoni, jew minn xi rappreżentant awtorizzat minnha, kif ukoll għal awditu li jsir mill-Qorti tal-Awdituri jew mill-OLAF, u jekk ikun meħtieġ, anke fuq il-post.

               3.L-IMPATT FINANZJARJU STMAT TAL-PROPOSTA/INIZJATTIVA

               3.1.L-intestaturi tal-qafas finanzjarju pluriennali u tal-linji baġitarji tan-nefqa affettwati

               ·Il-linji baġitarji eżistenti

               Skont l-ordni tal-intestaturi tal-qafas finanzjarju pluriennali u tal-linji baġitjarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Diff./Mhux diff
                           13
                        .

                        mill-pajjiżi tal-EFTA
                           14

                        mill-pajjiżi kandidati
                           15

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        Diff

                        IVA/LE

                        IVA/LE

                        IVA/LE

                        IVA/LE

                        Mhux diff.

                        IVA/LE

                        IVA/LE

                        IVA/LE

                        IVA/LE

               ·Linji baġitarji ġodda mitluba:

               Skont l-ordni tal-intestaturi tal-qafas finanzjarju pluriennali u tal-linji baġitjarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Diff./Mhux diff.

                        mill-pajjiżi tal-EFTA

                        mill-pajjiżi kandidati

                        minn pajjiżi terzi

                        skont it-tifsira tal-Artikolu 21(2)(b) tar-Regolament Finanzjarju

                        02.0701 – Il-Programm Ewropew għall-Iżvilupp fl-Industrija tad-Difiża

                        Diff

                        LE

                        LE

                        LE

                        LE

                        02.010405 – Nefqa ta’ appoġġ għall-Programm Ewropew għall-Iżvilupp fl-Industrija tad-Difiża

                        Mhux diff.

                        LE

                        LE

                        LE

                        LE

               3.2.L-impatt stmat fuq in-nefqa

               Il-proposta mhux se żżid il-livell totali ta’ nefqa pprogrammata fl-Intestatura 1a tal-Qafas Finanzjarju Pluriennali 2014-2020, għax il-pakketti tal-Faċilità Nikkollegaw l-Ewropa, tal-Programmi Ewropej tan-Navigazzjoni bis-Satellita, tal-Programm Ewropew tal-Osservazzjoni tad-Dinja, tal-Programm ITER u l-marġni mhux allokat se jonqsu biex tiġi ffinanzjata l-kontribuzzjoni mill-Baġit tal-UE għall-Programm Ewropew għall-Iżvilupp fl-Industrija tad-Difiża.

               f’miljuni ta’ EUR (sa tliet ċifri wara l-punt deċimali)

                        Sorsi ta’ finanzjament għall-Programm Ewropew għall-Iżvilupp fl-Industrija tad-Difiża

                        2019

                        2020

                        Total

                        IL-FAĊILITÀ NIKKOLLEGAW L-EWROPA, li minnha

                        145

                        32.020101 – Aktar integrazzjoni tas-suq intern tal-enerġija u l-interoperabbiltà bejn in-netwerks tal-elettriku u tal-gass bejn il-fruntieri
                        32.020102 – It-titjib tas-sigurtà tal-Unjoni fil-provvista tal-enerġija

                        32.020103 – Il-kontribut għalll-iżvilupp sostenibbli u l-protezzjoni tal-ambjent

                        09.0303 – Il-promozzjoni tal-interoperabbiltà, l-introduzzjoni sostenibbli, it-tħaddim u l-aġġornament tal-infrastrutturi tas-servizzi diġitali trans-Ewropej, kif ukoll il-koordinazzjoni fil-livell Ewropew

                        20

                        20

                        20

                        10

                        20

                        20

                        20

                        15

                        40

                        40

                        40

                        25

                        IL-PROGRAMMI EWROPEJ TAN-NAVIGAZZJONI BIS-SATELLITA (EGNOS u Galileo)

                        li minnhom

                        135

                        02.0501 – L-iżvilupp u l-forniment ta’ infrastrutturi u servizzi globali tar-radjunavigazzjoni bis-satelliti (Galileo) sal-2020

                        80

                        50

                        130

                        02.0502 – Il-forniment ta’ servizzi bbażati fuq is-satellita li jtejbu l-prestazzjoni tal-GPS biex gradwalment jiġi kopert ir-reġjun kollu tal-Konferenza Ewropea tal-Avjazzjoni Ċivili (ECAC) sal-2020 (EGNOS)

                        5

                        5

                        IL-PROGRAMM EWROPEW TA’ OSSERVAZZJONI TAD-DINJA, li minnu

                        15

                        02.0601 – L-għoti ta’ servizzi operattivi li jistrieħu fuq osservazzjonijiet mill-ispazju u dejta in situ (Copernicus)

                        10

                        5

                        15

                        ITER (ir-Reattur Termonukleari Sperimentali Internazzjonali), li minnu

                        80

                        32.050102 – Il-kostruzzjoni, it-tħaddim u l-isfruttar tal-faċilitajiet ITER – Impriża Konġunta Ewropea għall-ITER – Fużjoni għall-Enerġija (F4E)

                        30

                        50

                        80

                        Marġni mhux allokat, li minnu

                        125

                        Marġni mhux allokat

                        55

                        70

                        125

               3.2.1.Sommarju tal-impatt stmat fuq in-nefqa

               F’miljuni ta’ EUR (sa tliet ċifri wara l-punt deċimali)

                        Intestatura tal-qafas finanzjarju
                        pluriennali

                        1A

                        Kompetittività għat-tkabbir u l-impjiegi

                        DĠ: GROW

                        2019

                        2020

                        2021

                        2022

                        2023

                        TOTAL

                        •Approprjazzjonijiet operazzjonali

                        02.07 01

                        Impenji

                        (1)

                        244.7

                        254.5

                        499.2

                        Pagamenti

                        (2)

                        146.7

                        201.5

                        100

                        51

                        p.m

                        499.2

                        •Approprjazzjonjiet ta’ natura amministrattiva ffinanzjati mill-pakkett għall-programmi speċifiċi
                           16

                        02.01 04 05

                        (3)

                        0.3

                        0.5

                        0.8

                        TOTAL ta’ approprjazzjonijiet
                        għad-DĠ GROW

                        Impenji

                        =1+1a +3

                        245

                        255

                        500

                        Pagamenti

                        =2+2a

                        +3

                        147

                        202

                        100

                        51

                        p.m

                        500

                        •TOTAL tal-approprjazzjonijiet operazzjonali

                        Impenji

                        (4)

                        244.7

                        254.5

                        499.2

                        Pagamenti

                        (5)

                        146.7

                        201.5

                        100

                        51

                        p.m

                        499.2

                        • TOTAL tal-approprjazzjonjiet ta’ natura amministrattiva ffinanzjati mill-pakkett għall-programmi speċifiċi

                        (6)

                        0.3

                        0.5

                        0.8

                        TOTAL ta’ approprjazzjonijiet
                        fl-INTESTATURA 1
                           tal-qafas finanzjarju pluriennali

                        Impenji

                        =4+6

                        245

                        255

                        500

                        Pagamenti

                        =5+6

                        147

                        202

                        100

                        51

                        p.m

                        500

               Jekk il-proposta/inizjattiva taffettwa iżjed minn intestatura waħda:

                        •TOTAL tal-approprjazzjonijiet operazzjonali

                        Impenji

                        (4)

                        Pagamenti

                        (5)

                        • TOTAL tal-approprjazzjonjiet ta’ natura amministrattiva ffinanzjati mill-pakkett għall-programmi speċifiċi

                        (6)

                        TOTAL ta’ approprjazzjonijiet
                        fl-INTESTATURI 1 sa 4
                           tal-qafas finanzjarju pluriennali
                        (Ammont ta’ referenza)

                        Impenji

                        =4+6

                        Pagamenti

                        =5+6

                        Intestatura tal-qafas finanzjarju
                        pluriennali

                        5

                        “Nefqa amministrattiva”

               F’miljuni ta’ EUR (sa tliet ċifri wara l-punt deċimali)

                        2018

                        2019

                        2020

                        2021

                        2022

                        2023

                        TOTAL

                        DĠ: GROW

                        • Riżorsi umani

                        0.966

                        0.985

                        1.005

                        2.956

                        • Nefqa amministrattiva oħra

                        0.199

                        0.249

                        0.249

                        0.697

                        TOTAL għad-DĠ GROW

                        Approprjazzjonijiet

                        1.165

                        1.234

                        1.254

                        3.653

                        TOTAL ta’ approprjazzjonijiet
                        fl-INTESTATURA 5
                           tal-qafas finanzjarju pluriennali

                        (Impenji totali = Pagamenti totali)

                        1.165

                        1.234

                        1.254

                        3.653

               F’miljuni ta’ EUR (sa tliet ċifri wara l-punt deċimali)

                        2018

                        2019

                        2020

                        2021

                        2022

                        2023

                        TOTAL

                        TOTAL ta’ approprjazzjonijiet
                        fl-INTESTATURI 1 sa 5
                           tal-qafas finanzjarju pluriennali

                        Impenji

                        1.165

                        246.234

                        256.254

                        503.653

                        Pagamenti

                        1.165

                        148.234

                        203.254

                        100

                        51

                        503.653

               3.2.2.L-impatt smat fuq l-approprjazzjonijiet operazzjonali

               –◻
                     Il-proposta/inizjattiva ma teħtieġ l-ebda użu ta’ approprjazzjonijiet operazzjonali

               –☑
                     Il-proposta/inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

               Approprjazzjonijiet ta’ impenn f’miljuni ta’ EUR (sa tliet ċifri wara l-punt deċimali)

                        Indika l-għanijiet u r-riżultati

                        ⇩

                        2019

                        2020

                        TOTAL

                        RIŻULTATI

                        It-tip
                           17

                        Spiża medja

                        Nru

                        Spiża

                        Nru

                        Spiża

                        Nru totali

                        Spiża totali

                        GĦANIJIET SPEĊIFIĊI
                           18

                        1 – Li titrawwem il-kompetittività tal-industrija tad-difiża

                        2 – Li titwieżen u titħeġġeġ il-koperazzjoni bejn impriżi fl-iżvilupp ta’ prodotti u teknoloġiji tad-difiża

                        3 – Li jixxejjen id-distakk bejn ir-riċerka u l-innovazzjoni, u ssir promozzjoni ta’ kull forma ta’ innovazzjoni.

                        – Riżultat

                        2

                        244.7

                        1

                        254.5

                        3

                        499.2

                        Subtotal għall-Għan Speċifiku Nru 1

                        2

                        244.7

                        1

                        254.5

                        3

                        499.2

                        SPIŻA TOTALI

                        2

                        244.7

                        1

                        254.5

                        3

                        499.2

               3.2.3.L-impatt stmat fuq l-approprjazzjonijiet ta’ natura amministrattiva

               3.2.3.1.Sommarju

               –◻
                     Il-proposta/inizjattiva ma teħtieġ l-ebda użu ta’ approprjazzjonijiet ta’ natura amministrattiva

               –☑
                     Il-proposta/inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

               F’miljuni ta’ EUR (sa tliet ċifri wara l-punt deċimali)

                        2018

                        2019

                        2020

                        2021

                        2022

                        2023

                        TOTAL

                        INTESTATURA 5
                        tal-qafas finanzjarju pluriennali

                        Riżorsi umani

                        0.966

                        0.985

                        1.005

                        2.956

                        Nefqa amministrattiva oħra

                        0.199

                        0.249

                        0.249

                        0.697

                        Subtotal tal-INTESTATURA 5
                        tal-qafas finanzjarju pluriennali

                        1.165

                        1.234

                        1.254

                        3.653

                        Barra mill-INTESTATURA 5
                           19

                        tal-qafas finanzjarju pluriennali

                        Riżorsi umani

                        Nefqa oħra
                        ta’ natura amministrattiva

                        Subtotal
                        barra mill-INTESTATURA 5
                        tal-qafas finanzjarju pluriennali

                        TOTAL

                        1.165

                        1.234

                        1.254

                        3.653

               L-approprjazzjonijiet meħtieġa għar-riżorsi umani u nefqa oħra ta’ natura amministrattiva se jiġu ssodisfati b’approprjazzjonijiet mid-DĠ li diġà hu assenjat għall-ġestjoni tal-azzjoni u/jew intuża mill-ġdid fi ħdan id-DĠ u, jekk ikun meħtieġ, flimkien ma’ kull allokazzjoni addizzjonali li tista’ tingħata lid-DĠ ta’ ġestjoni bil-proċedura annwali ta’ allokazzjoni u fid-dawl tar-restrizzjonijiet baġitarji.

               3.2.3.2.Ir-rekwiżiti stmati tar-riżorsi umani

               –◻
                     Il-proposta/inizjattiva ma teħtieġ l-ebda użu ta’ riżorsi umani.

               –☑
                     Il-proposta/inizjattiva teħtieġ l-użu ta’ riżorsi umani, kif spjegat hawn taħt:

               Stima li trid tiġi espressa f’unitajiet ekwivalenti għal full-time

                        2018

                        2019

                        2020

                        2021

                        2022

                        2023

                        • Pożizzjonijiet fil-pjan ta’ stabbiliment (uffiċjali u persunal temporanju)

                        02 01 01 01 (Kwartieri Ġenerali u l-Uffiċċji ta' Rappreżentanza tal-Kummissjoni)

                        7

                        7

                        7

                        XX 01 01 02 (Delegazzjonijiet)

                        XX 01 05 01 (Riċerka indiretta)

                        10 01 05 01 (Riċerka diretta)

                        • Persunal estern (f’unità ekwivalenti ta’ Full Time: FTE)
                           20

                        XX 01 02 01 (AC, END, INT mill-“pakkett globali”)

                        XX 01 02 02 (AC, AL, END, INT u JED fid-delegazzjonijiet)

                        XX 01 04 yy
                           21

                        - fil-Kwartieri Ġenerali

                        - fid-Delegazzjonijiet

                        XX 01 05 02 (AC, END, INT - Riċerka indiretta)

                        10 01 05 02 (AC, END, INT - Riċerka diretta)

                        Linji baġitarji oħra (speċifika)

                        TOTAL

                        7

                        7

                        7

               XX hija l-qasam ta’ politika jew it-titolu baġitarju kkonċernat.

               Ir-riżorsi umani meħtieġa se jiġu koperti minn persunal tad-DĠ li diġà hu assenjat għall-ġestjoni tal-azzjoni u/jew intuża mill-ġdid fi ħdan id-DĠ u, jekk ikun meħtieġ, flimkien ma’ kull allokazzjoni addizzjonali li tista’ tingħata lid-DĠ ta’ ġestjoni bil-proċedura annwali ta’ allokazzjoni u fid-dawl tar-restrizzjonijiet baġitarji.

               Deskrizzjoni tal-kompiti li jridu jitwettqu:

                        Uffiċjali u persunal temporanju

                        Biex jiġu ddefiniti l-ħtiġijiet u proposti funzjonali kunċettwalment

                        Biex tkun żgurata l-klassifikazzjoni tas-sigurtà tad-dejta, jitwaqqfu u jitmexxew is-sistemi meħtieġa għat-trattament tal-informazzjoni kunfidenzjali

                        Biex ikun żgurat l-abbozzar legali meħtieġ, jitħejjew il-valutazzjonijiet tal-impatt, il-proposti tal-programm u d-deċiżjonijiet tal-Kummissjoni meħtieġa.

                        Biex tkun żgurata ġestjoni soda tal-programm u t-tħejjija tal-programmi ta’ ħidma

                        Biex jitwieżnu l-evalwazzjoni u l-għażla tal-għotjiet

                        Biex ikunu żgurati monitoraġġ finanzjarju sod u analiżi tal-infiq

                        Biex issir sorveljanza tal-azzjoni u jingħarbel il-progress tekniku

                        Biex issir parteċipazzjoni fil-laqgħat ewlenin tal-proġett

                        Biex isir rappurtar lid-diriġenti

                        Il-persunal estern

               3.2.4.Il-kompatibbiltà mal-qafas finanzjarju pluriennali attwali

               –◻
                     Il-proposta/inizjattiva hija kompatibbli mal-qafas finanzjarju pluriennali attwali.

               –☑
                     Il-proposta/inizjattiva se tinvolvi il-programmazzjoni mill-ġdid tal-intestatura rilevanti fil-qafas finanzjarju pluriennali.

                  Il-proposta se jiffinanzjawha l-linji baġitarji speċifiċi:

                  02.0501 – L-iżvilupp u l-forniment ta’ infrastrutturi u servizzi globali tar-radjunavigazzjoni bis-satelliti (Galileo) sal-2020

                  02.0502 – Il-forniment ta’ servizzi bbażati fuq is-satellita li jtejbu l-prestazzjoni tal-GPS biex gradwalment jiġi kopert ir-reġjun kollu tal-Konferenza Ewropea tal-Avjazzjoni Ċivili (ECAC) sal-2020 (EGNOS)

                  02.0601 – L-għoti ta’ servizzi operattivi li jistrieħu fuq osservazzjonijiet mill-ispazju u dejta in situ (Copernicus)

                  32.050102 – Il-kostruzzjoni, it-tħaddim u l-isfruttar tal-faċilitajiet ITER – Impriża Konġunta Ewropea għall-ITER – Fużjoni għall-Enerġija (F4E)

                  32.020101 – Aktar integrazzjoni tas-suq intern tal-enerġija u l-interoperabbiltà bejn in-netwerks tal-elettriku u tal-gass bejn il-fruntieri

                  32.020102 – It-titjib tas-sigurtà tal-Unjoni fil-provvista tal-enerġija

                  32.020103 – Il-kontribut għalll-iżvilupp sostenibbli u l-protezzjoni tal-ambjent

                  09.0303 – Il-promozzjoni tal-interoperabbiltà, l-introduzzjoni sostenibbli, it-tħaddim u l-aġġornament tal-infrastrutturi tas-servizzi diġitali trans-Ewropej, kif ukoll il-koordinazzjoni fil-livell Ewropew

                  Marġni mhux allokat

               –◻
                     Il-proposta/inizjattiva teħtieġ l-applikazzjoni tal-istrument ta’ flessibbiltà jew ir-reviżjoni tal-qafas finanzjarju pluriennali.

               3.2.5.Il-kontribuzzjonijiet ta’ partijiet terzi

               –☑
                     Il-proposta/inizjattiva ma tipprevedi l-ebda kofinanzjament mingħand partijiet terzi.

               –◻
                     Il-proposta/inizjattiva tipprevedi l-kofinanzjament stmat hawn taħt:

               Approprjazzjonijiet f’miljuni ta’ EUR (sa tliet punti deċimali)

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel kemm hemm bżonn snin biex turi d-durata tal-impatt (ara l-punt 1.6)

                        Total

                        Speċifika l-korp ta’ kofinanzjament

                        TOTAL tal-approprjazzjonijiet kofinanzjati

               3.3.L-impatt stmat fuq id-dħul

               –☑
                     Il-proposta/inizjattiva ma tħalli l-ebda impatt finanzjarju fuq id-dħul.

               –◻
                     Il-proposta/inizjattiva tħalli dan l-impatt finanzjarju:

               –◻
                     fuq ir-riżorsi proprji

               –◻
                     fuq id-dħul mixxellanju

               F’miljuni ta’ EUR (sa tliet ċifri wara l-punt deċimali)

                        Il-linja baġitarja tad-dħul:

                        Approprjazzjonijiet disponibbli għas-sena finanzjarja attwali

                        L-impatt tal-proposta/inizjattiva
                           22

                        Sena
                        N

                        Sena
                        N+1

                        Sena
                        N+2

                        Sena
                        N+3

                        Niżżel kemm hemm bżonn snin biex turi d-durata tal-impatt (ara l-punt 1.6)

                        L-Artikolu...

               Għad-dħul mixxellanju “assenjat”, speċifika l-linji baġitarji tan-nefqa affettwati.

               Speċifika l-metodu għall-kalkolu tal-impatt fuq id-dħul.

                     (1)
                  Konklużjonijiet tal-Kunsill tal-Affarijiet Barranin, 15.11.2016.

                     (2)
                  Ara wkoll il-paġna 12 tad-Dokument ta’ Ħidma tal-Persunal mehmuż mar-Regolament.

                     (3)
                  Konklużjonijiet tal-Kunsill tal-Affarijiet Barranin, 15.11.2016.

                     (4)
                  ĠU C […], […], p. […].

                     (5)
                  ĠU C […], […], p. […].

                     (6)
                  Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

                     (7)
                  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni

                     (8)
                  Ir-Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

                     (9)
                  Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

                     (10)
                  Ir-Regolament tal-Kunsill (EURATOM, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (ĠU L 292, 15.11.1996, p. 2).

                     (11)
                  Kif imsemmi fl-Artikolu 54(2)(a) jew (b) tar-Regolament Finanzjarju.

                     (12)
                  Id-dettalji dwar il-metodi ta’ ġestjoni u r-referenzi għar-Regolament Finanzjarju jinsabu fuq is-sit BudgWeb:

                     https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (13)
                  Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.

                     (14)
                  L-EFTA: l-Assoċjazzjoni Ewropea tal-Kummerċ Ħieles.

                     (15)
                  Pajjiżi kandidati u, meta applikabbli, pajjiżi kandidati potenzjali mill-Balkani tal-Punent.

                     (16)
                  L-għajnuna teknika u/jew amministrattiva u n-nefqa li tappoġġa l-implimentazzjoni ta’ programmi u/jew azzjonijiet tal-UE (dawk li kienu l-linji “BA”), riċerka indiretta, riċerka diretta.

                     (17)
                  Ir-riżultati huma prodotti u servizzi li jridu jiġu fornuti (eż.: in-numru ta’ skambji ta’ studenti ffinanzjati, in-numru ta’ kilometri ta’ toroq mibnija. eċċ.).

                     (18)
                  Kif deskritt fil-punt 1.4.2. “Għanijiet speċifiċi...”

                     (19)
                  L-għajnuna teknika u/jew amministrattiva u n-nefqa li tappoġġa l-implimentazzjoni ta’ programmi u/jew azzjonijiet tal-UE (dawk li kienu l-linji “BA”), riċerka indiretta, riċerka diretta.

                     (20)
                  AC = Persunal Kuntrattwali; AL = Persunal Lokali; END = Espert Nazzjonali Sekondat; INT = Persunal tal-Aġenzija; JED = Esperti Subordinati fid-Delegazzjonijiet.

                     (21)
                  Sublimitu għall-persunal estern kopert minn approprjazzjonijiet operazzonali (dawk li kienu l-linji “BA”).

                     (22)
                  Fir-rigward tar-riżorsi proprji tradizzjonali (dazji doganali, imposti fuq iz-zokkor), l-ammonti indikati għandhom ikunu ammonti netti, jiġifieri ammonti gross wara li jitnaqqsu 25% għall-ispejjeż tal-ġbir.